คุณใช้ตัวเลือกนี้เพื่อกำหนดให้การจำลอง fog table ทำงานหรือไม่ทำงาน

Direct3D จะระบุว่าอะแดปเตอร์การแสดงผลนี้สามารถใช้เร่งความเร็วการแสดงผลของฮาร์ดแวร์ Direct3D โดยแสดงผลได้ทั้งแบบ vertex fog หรือ table fog เกมบางประเภทไม่สามารถนำความสามารถจากฮาร์ดแวร์ Direct3D มาใช้ได้เต็มประสิทธิภาพและต้องใช้ table fog เท่านั้น การเลือกตัวเลือกนี้จะช่วยให้คุณมั่นใจได้ว่า เกมนั้นรันบนโปรเซสเซอร์กราฟิก NVIDIA ได้อย่างถูกต้อง


ตัวเลือกนี้ช่วยให้คุณสามารถยกเลิกการใช้คุณสมบัติ DirectX เวอร์ชั่นใหม่ๆ ในไดรเวอร์ได้

เกมบางประเภทที่เขียนขึ้นเพื่อใช้กับ DirectX เวอร์ชั่นก่อนๆ อาจไม่ทำงานถ้าคุณติดตั้ง DirectX เวอร์ชั่น 6 หรือ 7 ไว้ การเลือกตัวเลือกนี้เป็นการกำหนดให้ระบบทำงานในโหมด DirectX 5 เพื่อให้เกมรุ่นเก่าสามารถทำงานได้อย่างถูกต้อง

ใช้ตัวเลือกนี้หากคุณต้องการรันเกมรุ่นเก่าบางรุ่นที่ไม่ทำงานหรือทำงานไม่ปกติ


ให้ฮาร์ดแวร์ปรับค่าความลึกของ Z-buffer ให้ตรงตามที่แอปพลิเคชันต้องการ

โดยปกติ คุณควรกำหนดให้ตัวเลือกนี้ทำงาน ยกเว้นในกรณีที่ต้องการกำหนดความลึก Z-buffer เอง หากไม่กำหนดให้ตัวเลือกนี้ทำงาน โปรแกรมแอปพลิเคชันที่ใช้ Z-buffer ซึ่งไม่ตรงกับที่ได้กำหนดค่าคอนฟิกไว้จะทำงานไม่ได้


สามารถเลือกใช้เทคนิคสำหรับบัฟเฟอร์การแสดงภาพ 3 มิติได้

คุณสมบัตินี้ทำให้ฮาร์ดแวร์สามารถใช้การทำงานต่างๆ สำหรับบัฟเฟอร์การแสดงภาพ 3 มิติในแอปพลิเคชัน 16 บิต เพื่อให้สร้างภาพ 3D ได้มีประสิทธิภาพสูงยิ่งขึ้น


ใช้กำหนดให้แสดงโลโก้ NVIDIA ใน Direct3D

การใช้ตัวเลือกนี้จะทำให้โลโก้ NVIDIA ปรากฏที่มุมด้านล่างของหน้าจอ ในขณะที่รันแอปพลิเคชัน Direct3D


โปรเซสเซอร์กราฟิก NVIDIA สามารถสร้างมิปแม็ปโดยอัตโนมัติเพื่อเพิ่มทั้งประสิทธิภาพในการส่งข้อมูลการสร้างพื้นผิวผ่านบัสและประสิทธิภาพในการทำงานของแอปพลิเคชัน

อย่างไรก็ตาม โปรแกรมแอปพลิเคชันบางประเภทอาจมีการแสดงผลที่ไม่ถูกต้องหากกำหนดให้ใช้คุณสมบัติมิปแม็ปอัตโนมัติ การแก้ปัญหา ให้คุณลดระดับการสร้างมิปแม็ปลงจนกว่าจะแสดงผลถูกต้อง การลดระดับมิปแม็ปจะสามารถแก้ปัญหาการวางตำแหน่งพื้นผิวให้ "ไม่มีรอยต่อ" (แต่จะทำให้คุณภาพของการแสดงผลลดลงด้วยเช่นกัน)


ให้คุณสามารถเลือกวิธีมิปแม็ปอัตโนมัติที่โปรเซสเซอร์กราฟิกจะใช้

คุณสามารถเลือกวิธีการมิปแม็ปแบบไบลิเนียร์ หรือแบบ 8-tap anisotropic โดยที่แบบไบลิเนียร์จะให้ประสิทธิภาพที่ดีกว่า ในขณะที่แบบ anisotropic จะสามารถแสดงภาพได้คมชัดกว่า


ให้คุณสามารถปรับค่าไบแอส LOD (Level of Detail) ในการมิปแม็ปได้

ค่าไบแอสที่ต่ำจะทำให้คุณภาพของภาพดีขึ้น ในขณะที่ค่าไบแอสที่สูงจะช่วยเพิ่มประสิทธิภาพการทำงานของโปรแกรมแอปพลิเคชัน คุณสามารถเลือกจากค่าไบแอสดีฟอลต์ 5 ค่า เริ่มจาก "คุณภาพของภาพดีที่สุด" ไปจนถึง "ประสิทธิภาพดีที่สุด"


ในรายการการตั้งค่าแบบกำหนดเอง (หรือ "tweak") ที่คุณได้บันทึกไว้ ให้เลือกตัวเลือกจากรายการเพื่อใช้งานการตั้งค่านี้ ในการเรียกใช้งานการตั้งค่าที่ต้องการ ให้คลิกที่ปุ่ม "ตกลง" หรือ "ตกลงใช้"


ช่วยให้คุณบันทึกการตั้งค่าปัจจุบัน (รวมทั้งชุดการตั้งค่าในไดอะล็อกบ็อกซ์ "More Direct3D) เป็นรูปแบบที่กำหนดเอง การตั้งค่าที่บันทึกไว้นี้จะเพิ่มลงในรายการที่อยู่ถัดไป

หลังจากที่คุณได้การตั้งค่าที่ดีที่สุดสำหรับเกมแบบ Direct3D แล้ว ให้บันทึกการตั้งค่านั้นไว้เป็นรูปแบบที่กำหนดเอง (custom tweak) ซึ่งช่วยให้คุณสามารถกำหนดค่า Direct3D ได้อย่างรวดเร็ว โดยไม่ต้องตั้งค่าแต่ละตัวเลือกใหม่ทั้งหมด


ลบการตั้งค่าที่กำหนดเองที่ได้เลือกไว้จากรายการ


เรียกค่าดีฟอลต์ของการตั้งค่าทั้งหมดคืน


แสดงไดอะล็อกบ็อกซ์ซึ่งใช้สำหรับปรับเปลี่ยนการตั้งค่าอื่นๆ ของ Direct3D


ตัวเลือกนี้จะเปลี่ยนแปลงสกีมการระบุพื้นผิวของฮาร์ดแวร์สำหรับเท็กเซล (องค์ประกอบของพื้นผิว)

การเปลี่ยนค่าเหล่านี้ จะเปลี่ยนต้นแบบเท็กเซลที่กำหนดไว้ โดยที่ค่าที่เป็นดีฟอลต์จะสอดคล้องกับข้อกำหนดของ Direct3D ซอฟต์แวร์บางประเภทอาจต้องการการกำหนดตำแหน่งเท็กเซลไว้ต่างหากด้วย คุณภาพในการแสดงผลภาพของแอปพลิเคชันประเภทดังกล่าวจะดีขึ้น หากมีการกำหนดข้อมูลเท็กเซลใหม่ โดยปรับแถบเลื่อนไปมาระหว่างมุมบนซ้ายและจุดศูนย์กลางของเท็กเซล


ให้โปรเซสเซอร์กราฟิกใช้จำนวนหน่วยความจำของระบบที่ระบุไว้ของที่เก็บพื้นผิวได้ (นอกเหนือจากติดตั้งหน่วยความจำของการ์ดแสดงผลเพียงอย่างเดียว)

หมายเหตุ:	จำนวนหน่วยความจำสูงสุดของระบบที่นำมาใช้สร้างพื้นผิวสามารถคำนวณได้จากจำนวน RAM ที่ติดตั้งอยู่ในเครื่องคอมพิวเตอร์ของคุณ ยิ่งติดตั้ง RAM ไว้มากเท่าใด ค่าที่สามารถใช้ได้จะมากขึ้นเท่านั้น

ค่านี้จะใช้กับการ์ดการแสดงผล PCI เท่านั้น (หรือการ์ดการแสดงผล AGP ที่ใช้ในโหมดที่ใช้งานได้กับ PCI)


เลือกตัวเลือกนี้เพื่อยกเลิกการซิงโครไนซ์แนวตั้ง

ทำให้แสดงภาพไปยังหน้าจอได้ทันทีโดยไม่ต้องรอให้มีการซิงโครไนซ์ภาพในแนวตั้งกลับไปที่จอภาพ และช่วยให้อัตราการแสดงผลสูงกว่าอัตราการรีเฟรชของจอภาพ แต่อาจส่งผลกระทบต่อคุณภาพของภาพได้


ตัวเลือกนี้ใช้กำหนดจำนวนการลดรอยหยักที่ใช้ในแอปพลิเคชัน Direct3D โดยเฉพาะ

การลดรอยหยักเป็นเทคนิคที่ใช้ในการลด "เส้นขรุขระ" ซึ่งบางครั้งจะปรากฏขึ้นตามขอบของภาพ 3D สำหรับแอปพลิเคชันบางอย่าง คุณสามารถเลือกได้ตั้งแต่การลบรอยหยักออกให้หมดไปจนถึงเลือกให้มีจำนวนรอยหยักได้สูงสุด


ใช้ตัวเลือกนี้ในการลดรอยหยักในแอปพลิเคชันที่ไม่สามารถใช้คุณสมบัตินี้ได้โดยตรง

คุณควรใช้ตัวเลือกนี้อย่างระมัดระวัง โปรดทราบว่าบางแอปพลิเคชันซึ่งไม่สามารถใช้เทคนิคนี้ได้อาจทำให้ไม่สามารถแสดงผลได้อย่างเหมาะสม หรืออาจเรนเดอร์ภาพผิดปกติ ให้ปิดตัวเลือกนี้หากคุณพบปัญหาในการแสดงผลเกมหรือแอปพลิเคชันซึ่งไม่สามารถใช้เทคนิคการลดรอยหยักได้


ตัวเลือกนี้ใช้กำหนดการเตรียมจำนวนเฟรมของซีพียูก่อนที่จะประมวลผลเมื่อคุณเลิกใช้การซิงโครไนซ์ในแนวตั้ง

ในบางกรณี ยิ่งมีจำนวนเฟรมที่มีอยู่มากขึ้นเท่าใด "input lag" อาจตอบสนองต่ออุปกรณ์ต่างๆ เช่น จอยสติ๊ก เกมแพด หรือแป้นพิมพ์ได้ดีขึ้น

ให้ลดค่านี้ลงหากพบว่าการตอบสนองต่ออุปกรณ์ต่างๆ ที่เชื่อมต่ออยู่กับเครื่องคอมพิวเตอร์เป็นไปอย่างล่าช้ามากในขณะที่คุณเล่นเกม


ช่วยให้ไดรเวอร์สามารถใช้โปรแกรมส่วนขยาย OpenGL GL_KTX_buffer_region ได้

ตัวเลือกนี้ช่วยเพิ่มประสิทธิภาพของโปรแกรมที่ใช้สร้างโมเดล 3D ที่สนับสนุนการทำงานร่วมกับส่วนขยายนี้


ช่วยให้สามารถใช้หน่วยความจำสำหรับแสดงผลจากหน่วยความจำหลักได้ เมื่อกำหนดให้ใช้งานส่วนขยาย GL_KTX_buffer_region

อย่างไรก็ตาม หากหน่วยความจำการแสดงผลหลักมีน้อยกว่า 8 เมกะไบต์ คุณจะใช้งานโปรแกรมส่วนขยายจอแสดงผลคู่ไม่ได้

การตั้งค่านี้จะไม่มีผลหากไม่ได้ใช้งานตัวเลือก "Enable buffer region extension" (ใช้งานส่วนขยายพื้นที่ของบัฟเฟอร์)


การกำหนดให้ใช้ฟิลเตอร์ fast linear-mipmap-linear จะช่วยเพิ่มประสิทธิภาพของแอปพลิเคชัน แต่คุณภาพของภาพอาจลดลง

ในหลายๆ กรณี คุณภาพของภาพจะลดลงไม่มากนัก ดังนั้นคุณจึงควรกำหนดให้ใช้งานคุณสมบัตินี้เพื่อให้ประสิทธิภาพเพิ่มขึ้น


ตัวเลือกนี้ช่วยให้ OpenGL สามารถใช้การทำฟิลเตอร์ Anisotropic เพื่อเพิ่มคุณภาพของภาพ


ให้เลือกตัวเลือกนี้เพื่อยกเลิกการใช้ไดรเวอร์สำหรับชุดคำสั่งพิเศษของซีพียู

ซีพียูบางประเภทสนับสนุนชุดคำสั่ง 3D ซึ่งใช้ได้กับโปรเซสเซอร์กราฟิก NVIDIA ของคุณ และเพิ่มประสิทธิภาพให้เกมหรือโปรแกรมแอปพลิเคชัน 3D ตัวเลือกนี้ช่วยให้คุณสามารถสั่งยกเลิกการใช้ชุดคำสั่ง 3D พิเศษเหล่านี้ในไดรเวอร์ ซึ่งมีประโยชน์ในการเปรียบเทียบประสิทธิภาพหรือใช้ในการแก้ปัญหา


ตัวเลือกเหล่านี้จะกำหนดการลดรอยหยักแบบเต็มหน้าจอ สำหรับเครื่องที่ใช้ไดรเวอร์ OpenGL การลดรอยหยักเป็นเทคนิคที่ใช้ในการแต่งขอบของออบเจกต์ให้เรียบเพื่อลด "เส้นขรุขระ" ซึ่งปรากฏให้เห็นในบางครั้ง วิธีการแสดงผลแบบ 1.5 x 1.5 สามารถลดรอยหยักของภาพได้อย่างดีเยี่ยม ขณะที่แบบ 2 x 2 จะทำให้ภาพที่ได้มีคุณภาพยอดเยี่ยม


 ไดรเวอร์จะสามารถเอ็กซ์ปอร์ตรูปแบบพิกเซลของสเตอริโอได้ เมื่อใช้ตัวเลือกนี้ โปรแกรม OpenGL จะใช้สเตอริโอและเลนส์ชัตเตอร์ของสเตอริโอได้


 ไดรเวอร์จะเอ็กซ์ปอร์ตรูปแบบพิกเซลเพื่อการซ้อนภาพ เพื่อให้โปรแกรม OpenGL ใช้คุณสมบัติการซ้อนภาพได้


 ตัวเลือกนี้ช่วยให้ OpenGL สามารถใช้การทำฟิลเตอร์ Anisotropic เพื่อเพิ่มคุณภาพของภาพ โปรดสังเกตว่าการใช้งานคุณสมบัตินี้ จะช่วยให้คุณภาพของภาพเพิ่มขึ้นโดยประสิทธิภาพการทำงานไม่ลดลง


 เมื่อกำหนดให้ไดรเวอร์ OpenGL จัดสรรบัฟเฟอร์ด้านหลังและบัฟเฟอร์แสดงภาพ 3 มิติไว้ที่ระดับความละเอียดของการแสดงผลระดับเดียวกัน

วิธีการนี้จะได้ผลยิ่งขึ้นหากใช้หน่วยความจำการแสดงผลของโปรแกรมซึ่งมีหลายหน้าต่าง

หากคุณไม่ใช้งานไดรเวอร์ OpenGL ให้จัดสรรบัฟเฟอร์ส่วนหลังและบัฟเฟอร์แสดงภาพ 3 มิติไว้ด้วยกันในทุกหน้าต่างที่แอปพลิเคชันนั้นสร้างขึ้น

คุณสมบัตินี้จะช่วยเพิ่มประสิทธิภาพของโปรแกรม OpenGL ซึ่งใช้หน้าต่างหลายหน้าต่างพร้อมกัน


 ตั้งค่าให้กับโปรแกรม OpenGL ที่เลือกไว้เพื่อให้โปรแกรมทำงานได้ผลดีที่สุด


ตัวเลือกนี้ใช้กำหนดว่าพื้นผิวที่มีระดับสีนั้นๆ จะนำมาใช้ในโปรแกรมแอปพลิเคชัน OpenGL หรือไม่

ตัวเลือก Use desktop color depth จะใช้ความเข้มของสีเดียวกับเดสก์ทอปของวินโดวส์

ตัวเลือก Always use 16 bpp และ Always use 32 bpp เป็นการกำหนดให้ใช้พื้นผิวตามระดับสีที่กำหนดไว้ โดยไม่คำนึงถึงค่าที่ตั้งไว้ที่เดสก์ทอป


ตัวเลือกนี้ใช้ระบุโหมดการทำงาน buffer flipping ให้ทำงานแบบเต็มหน้าจอของแอปพลิเคชัน OpenGL

โดยคุณสามารถเลือกใช้วิธีถ่ายโอนข้อมูลแบบบล็อค (Block Transfer) เพจฟลิป (Page Flip) หรือเลือกอัตโนมัติ (Auto-select) ก็ได้ ตัวเลือกเลือกอัตโนมัติจะทำให้ไดรเวอร์เลือกใช้วิธีที่ดีที่สุดตามค่าคอนฟิเกอเรชันของฮาร์ดแวร์


ตัวเลือกนี้ใช้กำหนดการซิงโครไนซ์แนวตั้งในโปรแกรม OpenGL

Always Off  จะไม่ใช้การซิงโครไนซ์แนวตั้งของแอปพลิเคชัน OpenGL ทั้งหมด

Off by default จะไม่ใช้การซิงโครไนซ์แนวตั้ง จนกว่าจะมีโปรแกรมแอปพลิเคชันใดเรียกใช้

On by default จะใช้การซิงโครไนซ์แนวตั้งเป็นค่าดีฟอลต์จนกว่าจะมีโปรแกรมแอปพลิเคชันที่ไม่ต้องการใช้งาน จึงจะเลิกใช้การซิงโครไนซ์นี้


ให้บันทึกการตั้งค่าเป็น "รูปแบบที่กำหนดเอง" เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่

หลังจากคุณได้การตั้งค่าที่ดีที่สุดสำหรับแอปพลิเคชัน OpenGL แล้ว การบันทึกการตั้งค่านั้นไว้จะช่วยให้คุณสามารถตั้งค่าคอนฟิก OpenGL ได้อย่างรวดเร็วก่อนที่จะเริ่มใช้โปรแกรม โดยไม่ต้องตั้งค่าตัวเลือกต่างๆ ใหม่ทุกครั้ง


การใช้แถบเลื่อนช่วยให้คุณปรับความสว่าง ความคมชัด หรือค่าแกมมาของแชนเนลสีที่เลือกได้

ใช้การแก้ไขสีเพื่อปรับความสว่างที่แตกต่างกันระหว่างรูปต้นฉบับกับเอาต์พุตที่แสดงบนอุปกรณ์แสดงผล ซึ่งมีประโยชน์เมื่อทำงานกับโปรแกรมประมวลผลรูปภาพ เพื่อให้ได้สีที่ถูกต้องที่สุด (เช่น รูปถ่าย) เมื่อแสดงผลบนจอคอมพิวเตอร์

นอกจากนี้ เกม 3D หลายเกมจะมีการแสดงผลที่ค่อนข้างมืด การเพิ่มค่าความสว่างและ/หรือค่าแกมมาแชนเนลสีทั้งหมดจะช่วยให้ภาพในเกมสว่างขึ้น คุณจึงสามารถเล่นเกมได้ดีขึ้น


คุณสามารถเลือกแชนเนลสีได้โดยใช้แถบเลื่อน ทั้งยังสามารถปรับแชนเนลสีแดง สีเขียว หรือสีน้ำเงินได้โดยตรง หรือปรับทั้ง 3 แชนเนลพร้อมๆ กันก็ได้


Digital Vibrance ทำให้คุณสามารถควบคุมการแยกสีและความเข้มของสีได้มากขึ้น ซึ่งส่งผลให้ภาพในแอปพลิเคชันทั้งหมดมีสีที่คมชัดยิ่งขึ้น


กราฟแสดงช่วงสี เส้นโค้งนี้จะแสดงผลการเปลี่ยนแปลงทันทีที่คุณปรับค่าความคมชัด ความสว่าง หรือค่าแกมมา


การเลือกตัวเลือกนี้จะทำให้ระบบใช้การตั้งค่าที่คุณกำหนดไว้ขณะบูตเครื่องโดยอัตโนมัติ

หมายเหตุ:	หากเครื่องคอมพิวเตอร์ของคุณทำงานอยู่ในเน็ตเวิร์ก สีจะเปลี่ยนแปลงไปหลังจากได้ล็อกออนเข้าสู่วินโดวส์แล้ว


รายการการตั้งค่าที่คุณบันทึกไว้ ให้เลือกตัวเลือกจากรายการเพื่อใช้งานการตั้งค่านี้


คุณสามารถบันทึกการตั้งค่าสีปัจจุบันไว้เป็นรูปแบบที่กำหนดเองได้ การตั้งค่าที่บันทึกไว้นี้จะเพิ่มลงในรายการที่อยู่ถัดไป


ลบรายการการตั้งค่าสีที่ได้เลือกไว้จากรายการ


เรียกข้อมูลค่าสีของค่าฮาร์ดแวร์ที่ตั้งมาจากโรงงาน


ใช้เลือกโหมดไทม์มิ่งของจอภาพ:

Auto-Detect ให้วินโดวส์รับค่าที่เหมาะสมจากจอแสดงผลเอง ซึ่งตัวเลือกนี้จะใช้เป็นค่าดีฟอลต์ โปรดทราบว่าจอภาพรุ่นเก่าบางรุ่นอาจไม่สามารถใช้คุณสมบัตินี้ได้

General Timing Formula หรือ GTF เป็นมาตรฐานที่ใช้กับจอภาพรุ่นใหม่

Discrete Monitor Timings หรือ DMT  เป็นมาตรฐานรุ่นเก่าที่ยังคงใช้ในจอภาพบางประเภท ให้ใช้งานตัวเลือกนี้หากจอภาพของคุณต้องใช้โหมด DMT


เพิ่มไอคอน NVIDIA QuickTweak ไว้ที่ทาสก์บาร์ของวินโดวส์

ไอคอนนี้จะให้คุณใช้ค่า Direct3D, OpenGL หรือค่าสีที่คุณตั้งค่าเอง "ได้อย่างรวดเร็ว" จากเมนูป๊อปอัป นอกจากนี้ เมนูนี้ยังมีรายการสำหรับใช้ค่าดีฟอลต์และเรียกใช้ไดอะล็อกบ็อกซ์ 'Display Properties'


คุณสามารถเลือกไอคอนสำหรับใช้แทนยูทิลิตี QuickTweak บนทาสก์บาร์ของวินโดวส์ได้

ให้เลือกไอคอนที่ต้องการแสดงจากรายการ จากนั้น คลิก "OK" หรือ "Apply" เพื่ออัปเดตไอคอนบนทาสก์บาร์


เลือกโปรแกรมการจัดการเดสก์ทอปของ NVIDIA

โปรแกรมจัดการเดสก์ทอปของ NVIDIA จะช่วยเพิ่มฟังก์ชันการทำงานอย่างมีประสิทธิภาพมากยิ่งขึ้น เช่น ฮอตคีย์การจัดการวินโดว์, การกำหนดตำแหน่งกึ่งกลางให้กับไดอะล็อกบ็อกซ์ และการซูม เมื่อคุณใช้การกำหนดค่าคอนฟิเกอเรชันให้กับหลายจอภาพ โปรแกรมจัดการเดสก์ทอปจะสนับสนุนการทำงานของเดสก์ทอปหลายเดสก์ทอป เพื่อช่วยให้คุณจัดการพื้นที่ทำงานในโปรแกรมได้ดียิ่งขึ้น


เปิดไดอะล็อกการกำหนดค่าคอนฟิเกอเรชันของโปรแกรมจัดการเดสก์ทอปของ NVIDIA

ไดอะล็อกการกำหนดค่าคอนฟิเกอเรชันในโปรแกรมจัดการเดสก์ทอปจะควบคุมฟังก์ชันและค่าทั้งหมดในโปรแกรมจัดการเดสก์ทอป อย่างเช่นตัวเลือกการกำหนดตำแหน่งกึ่งกลางของไดอะล็อกบ็อกซ์ การเลือกฮอตคีย์ และค่าการจัดการโปรแกรม


ปิดไดอะล็อกบ็อกซ์นี้และบันทึกการเปลี่ยนแปลงไว้ แต่การเปลี่ยนแปลงจะมีผลหลังจากคุณคลิก "OK" หรือ "Apply" ในไดอะล็อก "Additional Properties"


ให้คุณกำหนดว่าจะใช้ปุ่มใดของเมาส์เรียกเมนูเมื่อมีการคลิกที่ไอคอนบนทาสก์บาร์


เปิดหรือปิดข้อความยืนยัน

เช็คตัวเลือกนี้ หากคุณไม่ต้องการให้แสดงข้อความยืนยันทุกครั้งที่โหลดคอนฟิเกอเรชัน 3D จากเมนูทาสก์บาร์


เลือกตัวเลือกนี้ หากคุณต้องการแสดงผลเมนูทาสก์บาร์ด้วยเอฟเฟกต์ 3D


ตัวเลือกนี้ใช้กำหนดตำแหน่งการแสดงภาพบนจอแบน เมื่อทำงานที่ความละเอียดต่ำกว่าความละเอียดสูงสุดที่สามารถใช้ได้


ใช้ปุ่มลูกศรเพื่อปรับตำแหน่งของพื้นที่เดสก์ทอปบนจอแสดงผล


รีเซ็ตค่าเดสก์ทอปเพื่อใช้ดีฟอลต์ของค่าความละเอียดและอัตราการรีเฟรชปัจจุบัน


ตัวเลือกเหล่านี้ใช้กำหนดประเภทของอุปกรณ์แสดงผล (จอภาพ จอแบน หรือโทรทัศน์ โดยขึ้นอยู่กับอุปกรณ์ที่การ์ดจอสนับสนุน)


เปิดหน้าต่างที่คุณสามารถปรับแต่งค่าได้กับจอแสดงผลที่ใช้งานอยู่


ระบุรูปแบบและประเทศที่ใช้การแสดงผลทางโทรทัศน์


เปิดหน้าต่างที่คุณต้องการระบุรูปแบบเอาต์พุตของโทรทัศน์แบบพิเศษ


รายการนี้ใช้เลือกรูปแบบการแสดงผลทางโทรทัศน์ตามประเทศที่คุณอยู่อาศัย

หมายเหตุ:	หากประเทศที่คุณอยู่ไม่ปรากฏอยู่ในรายการ ให้เลือกประเทศที่อยู่ใกล้ประเทศที่คุณอยู่มากที่สุด


กำหนดให้รูปแบบที่เลือกเป็นรูปแบบที่ใช้เมื่อเปิดเครื่อง

เมื่อเปิดเครื่องคอมพิวเตอร์ที่เชื่อมต่อเฉพาะโทรทัศน์เข้ากับการ์ดจอ  ตัวเลือกนี้ช่วยให้มั่นใจได้ว่าข้อความทั้งหมดที่แสดงบนจอภาพระหว่างกระบวนการบูตจะปรากฏบนจอโทรทัศน์อย่างถูกต้อง


ใช้กำหนดชนิดของสัญญาณเอาต์พุตที่ส่งผ่านไปยังโทรทัศน์

หากคุณได้เชื่อมต่อโดยใช้สายเคเบิลที่ถูกต้อง ชนิดสัญญาณแบบ S-Video out จะให้คุณภาพสูงกว่าสัญญาณออกแบบ Composite video หากคุณไม่แน่ใจเกี่ยวกับชนิดของสัญญาณ ให้เลือก Auto-select


ใช้ปุ่มลูกศรปรับตำแหน่งเดสก์ทอปบนจอโทรทัศน์

หมายเหตุ:	หากภาพในโทรทัศน์ล้มหรือไม่มีภาพเนื่องจากการปรับตั้ง ให้รอประมาณ 10 วินาที ภาพจะกลับมาแสดงผลที่	ตำแหน่งที่เป็นดีฟอลต์โดยอัตโนมัติ จากนั้นคุณยังสามารถเริ่มทำการปรับตั้งค่าใหม่อีกครั้ง หลังจากกำหนด	ตำแหน่งของเดสก์ทอปแล้ว คุณต้องคลิกที่ปุ่ม "OK" หรือ "Apply" เพื่อบันทึกค่าภายในเวลา 10 วินาที


รีเซ็ตเดสก์ทอปไปยังตำแหน่งดีฟอลต์บนโทรทัศน์โดยใช้ความละเอียดปัจจุบัน


ใช้ตัวควบคุมเหล่านี้ในการปรับความสว่างและความเข้มสีของภาพในโทรทัศน์


ใช้ตัวควบคุมเหล่านี้ในการปรับความสว่างและความคมชัดของภาพในโทรทัศน์


ใช้ตัวควบคุมนี้เพื่อปรับฟิลเตอร์ลดการสั่นของภาพที่ต้องการใช้กับโทรทัศน์

ขอแนะนำให้คุณปิดฟิลเตอร์ลดการสั่นของภาพเมื่อเล่นภาพยนตร์ DVD จากอุปกรณ์ถอดรหัสของฮาร์ดแวร์


กำหนดความละเอียดของจอแสดงผลและระดับสีในการแสดงผลทางจอโทรทัศน์


ใช้ตัวควบคุมเหล่านี้ในการปรับคุณภาพของสัญญาณวิดีโอหรือ DVD บนจอภาพ

คุณสามารถควบคุมค่าความสว่าง ความคมชัด ค่าความอิ่มตัวของสีเพื่อคุณภาพการแสดงผลที่ดีเมื่อเล่นภาพยนตร์ DVD ในเครื่องคอมพิวเตอร์


ใหคุณสามารถปรับความถี่สัญญาณนาฬิกาหลัก และสัญญาณนาฬิกาของหน่วยความจำของโปรเซสเซอร์กราฟิกของ NVIDIA ได้


ตั้งค่าความเร็วของสัญญาณนาฬิกาหลักของโปรเซสเซอร์กราฟิก NVIDIA


ระบุความเร็วสัญญาณนาฬิกาหลักเป็นเมกะเฮิรตซ์


กำหนดความเร็วสัญญาณนาฬิกาของอินเตอร์เฟซหน่วยความจำบนการ์ดแสดงผล


ระบุความเร็วสัญญาณนาฬิกาของอินเตอร์เฟซหน่วยความจำเป็นเมกะเฮิรตซ์


ทดสอบความเร็วสัญญาณนาฬิกาใหม่เพื่อทดสอบความเสถียรของระบบก่อนใช้งานจริง

หมายเหตุ:	คุณต้องทดสอบการตั้งค่าใหม่ซึ่งไม่ใช่ค่าดีฟอลต์ของผู้ผลิตก่อนที่จะใช้ค่านั้นตลอดไป


การเลือกตัวเลือกนี้ช่วยให้มั่นใจได้ว่า การเปลี่ยนความถี่สัญญาณนาฬิกาจะมีผลใช้งานโดยอัตโนมัติทุกครั้งที่เริ่มใช้งานวินโดวส์

หมายเหตุ:	คุณสามารถข้ามขั้นตอนการตั้งสัญญาณนาฬิกาอัตโนมัติที่ทำงานขณะเริ่มต้นระบบได้ โดยการกดคีย์ CTRL ค้างไว้	ขณะที่วินโดวส์กำลังเริ่มทำงาน หากเครื่องคอมพิวเตอร์เชื่อมต่ออยู่กับเน็ตเวิร์ก ให้กดคีย์ CTRL ค้างไว้ทันที หลัง	จากได้ล็อกออนเข้าสู่วินโดวส์


รีเซ็ตสัญญาณนาฬิกาทั้งหมด แล้วให้ระบบตรวจสอบฮาร์ดแวร์กราฟิกก่อนที่จะใช้งานตัวควบคุมที่กำหนดไว้อีกครั้ง

ขอแนะนำให้คุณรีเซ็ตทุกครั้งที่แฟลช BIOS ของการ์ดจอ โดยใช้ไฟล์อิมเมจสำหรับอัปเดต BIOS


คุณสามารถเลือกโหมด nView ได้จาก 4 โหมด ดังนี้

Standard โหมดการแสดงผลแบบมาตรฐานในหน้าจอเดียว คุณสามารถใช้โหมดนี้ในกรณีที่มีอุปกรณ์การแสดงผลที่ต่อกับการ์ดจอ NVIDIA เพียงอย่างเดียว

Clone โหมดนี้จะให้ภาพบนจอแสดงผลรองเหมือนกับภาพบนจอแสดงผลหลัก

Horizontal Span โหมดนี้ใช้ในการขยายเดสก์ทอปของวินโดวส์ไปยังจอแสดงผล 2 หน้าจอในแนวนอนได้ ในโหมดนี้ จอแสดงผลทั้งสองจะเชื่อมต่อกันเป็นพื้นที่การแสดงผลขนาดใหญ่เพียงจอเดียว

Vertical Span โหมดนี้ใช้ในการขยายเดสก์ทอปของวินโดวส์ไปยังจอแสดงผล 2 หน้าจอในแนวตั้งได้ ในโหมดนี้ จอแสดงผลทั้งสองจะเชื่อมต่อกันเป็นพื้นที่การแสดงผลที่มีขนาดสูงขึ้นเพียงจอเดียว


nView Standard โหมดการแสดงผลแบบมาตรฐานในหน้าจอเดียว คุณสามารถใช้โหมดนี้ในกรณีที่มีอุปกรณ์การแสดงผลที่ต่อกับการ์ดจอ NVIDIA เพียงอย่างเดียว


nView Clone โหมดนี้จะให้ภาพบนจอแสดงผลรองเหมือนกับภาพบนจอแสดงผลหลัก


nView Horizontal Span โหมดนี้ใช้ในการขยายเดสก์ทอปของวินโดวส์ไปยังจอแสดงผล 2 หน้าจอในแนวนอนได้ ในโหมดนี้ จอแสดงผลทั้งสองจะเชื่อมต่อกันเป็นพื้นที่การแสดงผลขนาดใหญ่เพียงจอเดียวซึ่งจะช่วยให้ดูภาพได้กว้างขึ้นกว่าการดูจากจอเดียว


nView Vertical Span - โหมดนี้จะทำให้สามารถแสดงผลเดสก์ทอปของวินโดวส์บนจอแสดงผล 2 หน้าจอต่อกันในแนวตั้งได้ ในโหมดนี้ จอแสดงผลทั้งสองจะเชื่อมต่อกันเป็นพื้นที่การแสดงผลที่มีขนาดสูงขึ้นเพียงจอเดียวซึ่งจะช่วยให้ดูภาพได้ยาวขึ้นกว่าการดูจากจอเดียว


ภาพกราฟิกตามค่าคอนฟิเกอเรชันของการแสดงผลในโหมด nView

การคลิกภาพกราฟิกบนจอภาพจะเป็นการเลือกให้จอแสดงผลนั้นเป็นจอแสดงผลปัจจุบันของคุณ เมื่อคุณคลิกขวาบนภาพกราฟิกที่จอภาพ คุณจะเห็นรายการต่างๆ ที่คุณสามารถปรับเปลี่ยนให้กับอุปกรณ์การแสดงผลที่เกี่ยวข้องกัน


หากใช้โหมด Clone คุณจะสามารถกำหนดการแสดงผลในหน้าจอหลักให้มีค่าความละเอียดของเดสก์ทอปมากกว่าในหน้าจอรอง หากค่าความละเอียดของจอแสดงผลรองน้อยกว่าความละเอียดของจอแสดงผลหลัก เดสก์ทอปของจอแสดงผลรองจะแพนเองโดยอัตโนมัติเมื่อคุณเลื่อนเมาส์ไปสุดขอบจอ


ยกเลิกการใช้คุณสมบัติการแพนโดยอัตโนมัติในจอแสดงผลรอง หากได้เลือกตัวเลือก "Allow virtual desktop" (ใช้เดสก์ทอปเสมือนจริงกับจอแสดงผลรองได้) ไว้ ซึ่งจะทำให้เดสก์ทอปหยุดการทำงานในตำแหน่งใดตำแหน่งหนึ่ง คุณสมบัตินี้เหมาะสำหรับการนำเสนองานในแอปพลิเคชันที่ใช้ความละเอียดในการแสดงผลสูง


การใช้งานคุณสมบัตินี้จะล็อคตำแหน่งการแพนปัจจุบันของจอแสดงผลรองที่เลือกไว้ในขณะนี้ ซึ่งจะทำให้เดสก์ทอปหยุดการทำงานในตำแหน่งใดตำแหน่งหนึ่ง คุณสมบัตินี้เหมาะสำหรับการนำเสนองานในแอปพลิเคชันที่ใช้ความละเอียดในการแสดงผลสูง


ใช้งานคุณสมบัติของเดสก์ทอปเสมือนจริงในโหมดการขยายภาพของ nView

การใช้งานคุณสมบัตินี้จะทำให้คุณตั้งค่าเดสก์ทอปให้มีขนาดใหญ่กว่าจอแสดงผลที่เชื่อมเข้าด้วยกัน

ภาพที่เชื่อมต่อเข้าด้วยกันจะปรากฏให้เห็นตลอดพื้นที่เดสก์ทอปที่ใหญ่ขึ้น เมื่อคุณพยายามเลื่อนเมาส์ออกจากพื้นที่ที่แสดง


ภาพกราฟิกตามค่าคอนฟิเกอเรชันของการแสดงผลรองในโหมด nView

การคลิกที่กราฟิกจะทำให้คุณสามารถตั้งค่าอุปกรณ์การแสดงผล ซึ่งต่อกับจอแสดงผลรองที่ใช้การ์ดจอที่แสดงผลแบบ nView ได้ ในขณะทำงานอยู่โหมด Clone


กำหนดใช้การควบคุมการซูมเพื่อให้สามารถซูมเข้าไปยังหน้าจอการแสดงผลที่ต้องการได้


ในโหมดนี้ คุณสามารถเลือกพื้นที่หน้าจอส่วนที่ต้องการซูม หลังจากเลือกแล้ว คุณสามารถซูมไปที่หน้าจอส่วนนั้นได้ทันที โดยเลื่อนตัวเลื่อนด้านล่าง


ตัวเลือกนี้จะให้คุณซูมส่วนที่เลือกไว้ของหน้าจอการแสดงผลได้ทั้งเข้าหรือออก


เลือกอุปกรณ์การแสดงผลสำหรับการแสดงภาพในโหมดการแสดงผลแบบเต็มหน้าจอ


คุณสามารถเลือกอัตราส่วนของภาพ (ขนาดในแนวนอนต่อแนวตั้ง) สำหรับการแสดงผลแบบเต็มหน้าจอ


การใช้งานตัวเลือกนี้จะทำให้ไดรเวอร์การแสดงผลสามารถกำหนดค่าความละเอียดที่เหมาะสมกับการแสดงผลแบบเต็มหน้าจอได้


การใช้งานตัวเลือกนี้จะเป็นการเชื่อมโยงการควบคุมการซูมในหน้าการควบคุมโอเวอร์เลย์ กับการควบคุมการซูมในการแสดงผลแบบเต็มหน้าจอได้ในขณะเดียวกัน


การคลิกที่ปุ่มนี้จะทำให้ใช้งานคุณสมบัติการแสดงผลขั้นสูงโดยใช้โหมด Clone ของ nView โปรดสังเกตว่าต้องใช้งานโหมด Clone อยู่จึงจะเข้าใช้คุณสมบัติเหล่านี้ได้


การใช้งานตัวเลือกนี้จะเป็นการกำหนดให้ซอฟต์แวร์โอเวอร์เลย์เรียกใช้บัสมาสเตอร์ริง แต่ไม่แนะนำให้คุณเลือกตัวเลือกนี้ เพราะจะทำให้เกิดปัญหาในการแสดงภาพบนจอ เช่น แสดงภาพไม่ถูกต้องหรือไม่มีภาพปรากฏขึ้นเลย


แสดงชนิดของจอภาพที่คุณกำลังใช้กับการ์ดจอที่เลือกไว้


คลิกเพื่อแสดงคุณสมบัติของไดรเวอร์และอุปกรณ์สำหรับจอภาพนี้


แสดงอัตราการรีเฟรชทั้งหมดที่ใช้ได้กับจอภาพนี้ อัตราการรีเฟรชที่มีความถี่สูงขึ้นจะลดอัตราการสั่นของภาพบนหน้าจอ


ระบุว่ารายการใน ความถี่ในการรีเฟรช จะรวมโหมดที่จอภาพนี้ไม่ได้สนับสนุนอยู่หรือไม่ การเลือกโหมดที่ไม่เหมาะสมกับจอภาพของคุณอาจทำให้เกิดปัญหาร้ายแรงในการแสดงผลและอาจทำให้ฮาร์ดแวร์ของคุณเสียหาย


ตัวเลือกนี้กำหนดให้ไดรเวอร์ OpenGL ใช้บัฟเฟอร์การแสดงภาพ 3 มิติแบบ 16 บิตโดยไม่คำนึงถึงรูปแบบของพิกเซลที่แอปพลิเคชันได้เลือกไว้

ตัวเลือกนี้ยังช่วยเพิ่มประสิทธิภาพของการทำงานและการลบข้อมูลในบัฟเฟอร์การแสดงภาพ 3 มิติ แต่จะทำให้ความถูกต้องในการเก็บข้อมูลบัฟเฟอร์แสดงภาพ 3 มิติลดลง


เมื่อกำหนดใช้งานตัวเลือกนี้แล้ว OpenGL จะใช้คุณสมบัติ Advanced Multi-Monitor ของ Windows 2000


คุณสามารถใช้ตัวเลือกนี้ในการเลือกว่าจะให้จอแสดงผลใดแสดงเดสก์ทอปในมุมบนซ้าย สิ่งที่เห็นได้ชัดที่สุดในการเลือกตัวเลือกนี้ก็คือการแสดงผลจะเปลี่ยนตำแหน่งของภาพในหน้าจอ


ให้แสดงจอแสดงผลของ nView ทั้งหมดในขณะนี้ หากคุณต่ออุปกรณ์ไว้มากกว่าหนึ่งอย่างและคุณได้เปลี่ยนโหมดการแสดงผลเป็นโหมดใดก็ตามที่ไม่ใช่โหมด Standard คุณต้องเลือกว่าจะแสดงผลที่จอใด

นอกจากนี้ คุณยังสามารถคลิกกราฟิกที่ปรากฏบนจอภาพในตัวควบคุมด้านบนได้โดยตรง เพื่อเลือกให้แสดงผลในจอที่แสดงอยู่ในขณะนี้


คลิกปุ่มนี้เพื่อตั้งค่าหรือเปลี่ยนค่าของอุปกรณ์การแสดงผลที่ใช้กับจอแสดงผลปัจจุบัน


การควบคุมการแพนใช้กำหนดขนาดของพื้นที่หน้าจอที่จะสามารถดูได้ ให้สัมพันธ์กับพื้นที่เดสก์ทอปจริงที่มีอยู่ ซึ่งจะใช้ในการแสดงผลเดสก์ทอปซึ่งมีขนาดใหญ่กว่าขนาดปกติที่แสดงได้ในจอภาพ จอแบน หรือจอทีวีของคุณ


คลิกเพื่อตรวจสอบจอแสดงผลทั้งหมดที่ต่อเชื่อมเข้ากับการ์ดจอ ให้ใช้คุณสมบัตินี้หากคุณเสียบปลั๊กเข้ากับจอแสดงผลหลังจากที่เปิดคอนโทรลพาเนลขึ้นมาแล้ว


ทำเครื่องหมายที่ช่องนี้ หากคุณเชื่อมต่อจอภาพเข้ากับช่องเสียบจอแสดงผลรองซึ่งไม่ได้ตรวจสอบอยู่ในขณะนี้ การทำเช่นนี้จะเป็นประโยชน์ต่อจอภาพรุ่นเก่า หรือจอภาพที่เชื่อมต่อกับช่องเสียบ BNC


คลิกเพื่อเข้าดูข้อมูลที่เกี่ยวข้องกับการ์ดจอของ NVIDIA


คลิกเพื่อเข้าใช้คุณสมบัติเพิ่มเติมของการ์ดจอของ NVIDIA


คลิกเพื่อเข้าดูข้อมูลและไดรเวอร์รุ่นล่าสุดของการ์ดจอที่เป็นของ NVIDIA ในเว็บไซต์ของ NVIDIA


ข้อมูลนี้จะให้รายละเอียดเกี่ยวกับฮาร์ดแวร์ของการ์ดจอที่เลือกไว้ในขณะนี้


ข้อมูลนี้จะให้รายละเอียดเกี่ยวกับข้อมูลของระบบที่เลือกไว้ ซึ่งส่งผลต่อประสิทธิภาพของกราฟิกโดยรวม


ตารางนี้คือรายการไฟล์ และข้อมูลเวอร์ชั่นที่เกี่ยวข้องกันซึ่งมีการใช้กับการ์ดจอ NVIDIA ในขณะนี้


หน้าการตั้งค่า การจัดการแอปพลิเคชัน ใช้ในการจัดวางตำแหน่งของหน้าต่างแอปพลิเคชันระหว่างจอแสดงผลและเดสก์ทอปหลายจอ โดยตั้งค่าทีละแอปพลิเคชัน


รายการนี้ คือ รายการแอปพลิเคชันที่โปรแกรมการจัดการเดสก์ทอปใช้อยู่ในขณะนี้ ให้เลือกแอปพลิเคชันจากรายการเพื่อตั้งค่าคอนฟิกการจัดการแอปพลิเคชัน และแก้ไขรายการโดยใช้ปุ่ม "Add" และ "Remove" ที่อยู่ทางขวา


กดปุ่มนี้เพื่อเพิ่มโปรแกรมแอปพลิเคชันแบบใหม่ของรายการแอปพลิเคชันที่โปรแกรมจัดการเดสก์ทอปจัดการอยู่


กดปุ่มนี้เพื่อลบแอปพลิเคชันที่เลือกไว้ในขณะนี้ออกจากรายการแอปพลิเคชันที่โปรแกรมจัดการเดสก์ทอปดำเนินการอยู่


กดปุ่มนี้เพื่อลบแอปพลิเคชันทั้งหมดออกจากรายการ

คำเตือน: การกดปุ่มเหล่านี้จะเป็นการรีเซ็ตการตั้งค่าทั้งหมดที่คุณได้กำหนดไว้สำหรับแอปพลิเคชัน


การเลือกตัวเลือกนี้เป็นการกำหนดให้หน้าต่างของแอปพลิเคชันปรากฏขึ้นในจอแสดงผลที่คุณได้กำหนดไว้เสมอ


ฟิลด์นี้ใช้ระบุว่าจะแสดงแอปพลิเคชันที่ได้เลือกไว้ในขณะนี้ในจอแสดงผล (จอภาพ) จอใด หากได้เลือกตัวเลือก "Always start this application on screen number" (เริ่มเปิดใช้งานแอปพลิเคชันในหน้าจอหมายเลข) ไว้


หากคุณเลือกตัวเลือกนี้ โปรแกรมจัดการเดสก์ทอปจะตรวจสอบขนาดและตำแหน่งของหน้าต่างแอปพลิเคชันนี้ เมื่อคุณเริ่มต้นใช้งานแอปพลิเคชันครั้งถัดไป โปรแกรมจัดการเดสก์ทอปจะกำหนดหน้าต่างแอปพลิเคชันนี้ให้มีขนาดและตำแหน่งตามที่บันทึกไว้ก่อนหน้านี้


ตัวเลือกนี้ใช้ในการกำหนดว่าจะให้การขยายขนาดหน้าต่างแอปพลิเคชันแสดงเต็มหน้าจอเฉพาะจอที่แสดงอยู่ โดยไม่ขยายการแสดงผลให้เต็มพื้นที่เดสก์ทอปทั้งหมดซึ่งอาจใช้หลายหน้าจอ


เลือกตัวเลือกนี้เพื่อเริ่มใช้งานแอปพลิเคชันนี้บนเดสก์ทอปแอปพลิเคชันที่ได้กำหนดไว้อีกโปรแกรมหนึ่ง

ตัวอย่างเช่น คุณสามารถสร้างเดสก์ทอปเพิ่มขึ้นเพื่อใช้งานอย่างอื่น เช่น สำหรับเว็บเบราเซอร์ หรือสำหรับใช้อ่านอีเมล์ นอกเหนือจากเดสก์ทอปของวินโดวส์ที่เป็นดีฟอลต์


ป้อนชื่อเดสก์ทอปแอปพลิเคชันที่สร้างขึ้นสำหรับใช้งานอื่นในตัวเลือกนี้ นอกจากนี้ คุณยังสามารถใช้ปุ่มแบบดรอปดาวน์ในการเลือกเดสก์ทอปที่คุณสร้างไว้สำหรับแอปพลิเคชันอื่น

ฟิลด์นี้จะมีก็ต่อเมื่อคุณได้ทำเครื่องหมายเลือกตัวเลือก "Start this application on a separate desktop" (เริ่มใช้งานแอปพลิเคชันนี้ในอีกเดสก์ทอปหนึ่ง)


หน้าฮอตคีย์ใช้ในการปรับเปลี่ยนฮอตคีย์ เพื่อกำหนดตำแหน่งหน้าต่างแอปพลิเคชันบนเดสก์ทอปด้วยตัวคุณเอง


คีย์ผสมนี้จะย้ายหน้าต่างที่กำลังใช้งานอยู่ในขณะนี้ (ที่กำลังทำงานอยู่) ไปยังอีกจอภาพหนึ่งโดยอยู่ในตำแหน่งเดียวกัน


คีย์ผสมนี้จะย้ายหน้าต่างทั้งหมดในจอแสดงผลและแอปพลิเคชันที่ใช้งานอยู่ในขณะนี้ไปยังอีกหน้าจอหนึ่ง


คีย์ผสมนี้จะย้ายหน้าต่างของแอปพลิเคชันทั้งหมดไปยังจอแสดงผลซึ่งมีเมาส์พอยเตอร์อยู่


หากคุณมีเดสก์ทอปแอปพลิเคชันที่ใช้งานอยู่หลายหน้า คีย์ผสมนี้จะเปลี่ยนจากเดสก์ทอปหนึ่งไปยังอีกเดสก์ทอปหนึ่ง คุณสามารถกดคีย์ผสมนี้ซ้ำกันหลายครั้งเพื่อวนดูเดสก์ทอปแอปพลิเคชันทั้งหมดที่ใช้งานอยู่ก็ได้


หน้า Global Settings ประกอบด้วยตัวเลือกซึ่งเป็นตัวร่วมของโปรแกรมจัดการเดสก์ทอปและโปรแกรมจัดการแอปพลิเคชันทั้งหมด


การเลือกขยายขนาดแอปพลิเคชันให้แสดงผลใน "เดสก์ทอปทั้งหมด" หมายถึง การขยายขนาดแอปพลิเคชันให้แสดงผลเต็มหน้าเดสก์ทอป รวมถึงกรณีที่ต้องขยายการแสดงผลเป็นหลายหน้าจอ

ส่วนการเลือกขยายขนาดแอปพลิเคชันให้แสดงผลใน "หน้าจอที่แสดงอยู่" หมายถึง การขยายขนาดแอปพลิเคชันให้แสดงผลเต็มหน้าจอเฉพาะในจอเดิมที่ใช้อยู่


การกำหนดใช้คุณสมบัตินี้ทำให้มีเมนูย่อย "NVIDIA Desktop Manager" เพิ่มขึ้นมาในเมนูระบบของหน้าต่างแอปพลิเคชันที่อยู่ระดับบนสุดทั้งหมด เมนูย่อยนี้จะช่วยให้เข้าใช้ฟังก์ชันการจัดการแอปพลิเคชันทั้งหมดได้ง่ายและรวดเร็วยิ่งขึ้น โดยไม่จำเป็นต้องเปิดคอนโทรลพาเนลของโปรแกรมจัดการเดสก์ทอป

คุณสามารถเข้าสู่เมนูระบบของหน้าต่างแอปพลิเคชันได้โดยคลิกขวาที่ไตเติลบาร์ หรือคลิกที่ไอคอนเล็กๆ ของแอปพลิเคชันซึ่งอยู่ด้านซ้ายสุดของไตเติลบาร์


การเลือกตัวเลือกนี้จะช่วยให้โปรแกรมจัดการเดสก์ทอปป้องกันวินโดว์ป๊อปอัประดับสูงจากการขยายหรือการแยกออกเป็นสองจอภาพ (หรือมากกว่านั้น) โดยการกำหนดตำแหน่งป๊อปอัปใหม่ให้เข้ากับหน้าจอ


เลือกตัวเลือกนี้เพื่อจัดหน้าต่างป๊อปอัปให้อยู่ตรงกลางหน้าจอที่คุณเลือกเสมอ


เลือกจอภาพที่คุณต้องการให้หน้าต่างป๊อปอัปอยู่ตรงกลาง โดยฟิลด์นี้จะมีก็ต่อเมื่อคุณทำเครื่องหมายเลือกปุ่ม "Center system-wide pop-ups on screen number" (จัดให้หน้าต่างป๊อปอัปปรากฏขึ้นตรงกลางหน้าจอหมายเลข)


ตัวเลือกนี้ทำให้หน้าต่างป๊อปอัปซึ่งขยายการแสดงผลไปยังหลายหน้าจอ อยู่ตรงกลางจอแสดงผลที่มีเคอร์เซอร์ เนื่องจากมีความเป็นไปได้มากที่สุดว่าคุณกำลังใช้งานจอแสดงผลนั้นอยู่


ตัวเลือกนี้จะบันทึกหน้าต่างป๊อปอัปของแอปพลิเคชันไว้ในหน้าจอเดียวกับหน้าต่างแอปพลิเคชันเดิมที่ใช้สร้างหน้าต่างนั้น หากหน้าต่างป๊อปอัปพลาดไปปรากฏที่อีกจอแสดงผลหนึ่ง โปรแกรมจัดการเดสก์ทอปจะเลื่อนไปอยู่ที่จอแสดงผลของหน้าต่างแอปพลิเคชันนั้น


กดปุ่มนี้เพื่อเรียกใช้ค่าเดิมของค่าร่วมที่เป็นดีฟอลต์และฮอตคีย์ของโปรแกรมจัดการเดสก์ทอป

หมายเหตุ: การกดปุ่มนี้จะไม่ส่งผลต่อการปรับเปลี่ยนแอปพลิเคชันที่คุณได้ทำไว้ในหน้า Application Management


กดปุ่ม "OK" เพื่อยืนยันและนำการเปลี่ยนแปลงที่คุณได้ตั้งไว้ในโปรแกรมจัดการเดสก์ทอป และเพื่อปิดหน้าต่างของคอนโทรลพาเนล


กดปุ่ม "Cancel" เพื่อปิดหน้าต่างคอนโทรลพาเนลของโปรแกรมจัดการเดสก์ทอป โดยไม่ต้องบันทึกหรือนำการเปลี่ยนแปลงไปใช้

คำเตือน: ระบบจะยกเลิกการตั้งค่าที่คุณได้เปลี่ยนแปลงไว้


กดปุ่ม "Apply" เพื่อใช้งานและบันทึกการเปลี่ยนแปลงค่าทั้งหมด หลังจากนั้นให้เปิดหน้าต่างคอนโทรลพาเนลของโปรแกรมจัดการเดสก์ทอป


คุณสามารถเลือกแอปพลิเคชันแบบใหม่ซึ่งจะจัดการโดยโปรแกรมจัดการเดสก์ทอปได้ โดยใช้ไดอะล็อกบ็อกซ์นี้


รายการนี้เป็นรายการแอปพลิเคชันที่กำลังใช้งานอยู่ในเดสก์ทอป คุณอาจเลือกแอปพลิเคชันจากรายการนี้ หรือระบุแอปพลิเคชันอื่น  เช่น แอปพลิเคชันที่ไม่ได้ใช้งานอยู่ในขณะนี้ โดยการกดปุ่ม "Browse"


กดปุ่มนี้เพื่อเปิดไดอะล็อกบ็อกซ์ไฟล์ ซึ่งคุณเลือกแอปพลิเคชันวินโดวส์ที่จะให้โปรแกรมจัดการเดสก์ทอปดำเนินการ


กดปุ่มนี้เพื่อยืนยันไฟล์โปรแกรมที่คุณเลือกไว้ ให้เป็นแอปพลิเคชันใหม่ที่โปรแกรมจัดการเดสก์ทอปจะดำเนินการ


กดปุ่มนี้หากคุณไม่ต้องการเลือกแอปพลิเคชันในขณะนี้ ระบบจะปิดไดอะล็อกบ็อกซ์ของแอปพลิเคชันใหม่ โดยไม่เปลี่ยนแปลงการตั้งค่าใดๆ


ไดอะล็อกนี้ใช้ในการป้อนชื่อเดสก์ทอปของแอปพลิเคชันใหม่


ป้อนชื่อเดสก์ทอปที่มีการเปิดแอปพลิเคชันใหม่ไว้ในไดอะล็อกนี้ นอกจากนี้ คุณยังสามารถเลือกชื่อเดสก์ทอปจากชื่อแอปพลิเคชันอื่นที่ได้ระบุไว้

ตัวอย่างเช่น คุณอาจต้องการให้เดสก์ทอปของเว็บเบราเซอร์ใช้ชื่อว่า "เว็บ", โปรแกรมอีเมล์ใช้ว่า "เมล์" คุณสมบัติฮอตคีย์ของโปรแกรมจัดการเดสก์ทอปจะให้คุณเลือกการทำงานของเดสก์ทอปแอปพลิเคชันต่างๆ ได้ด้วยตนเองอย่างง่ายดาย


กดปุ่ม "OK" เพื่อใช้ชื่อเดสก์ทอปชื่อใหม่ คุณจะไม่สามารถกดปุ่มนี้ได้จนกว่าคุณจะป้อนชื่อเดสก์ทอปที่ใช้ได้


กดปุ่ม "Cancel" หากคุณไม่ต้องการป้อนชื่อเดสก์ทอปในขณะนี้


คีย์ผสมนี้จะแสดงเคอร์เซอร์รูปสี่เหลี่ยมแบบทึบ เพื่อให้คุณกำหนดตำแหน่งเคอร์เซอร์ของเมาส์ได้


เลือกตัวเลือกนี้เพื่อให้หน้าต่างปรากฏที่หน้าจอใดหน้าจอหนึ่งเพียงหน้าจอเดียว ขณะที่คุณใช้เมาส์ลากหน้าต่าง


ตัวเลือกนี้จะมีผลต่อองค์ประกอบในอินเตอร์เฟซของผู้ใช้บนวินโดวส์ของเครื่องไคลเอนต์ เช่น ลักษณะของทาสก์บาร์และหน้าต่างสลับการทำงาน


เลือกตัวเลือกนี้เพื่อใช้งานหน้าต่างสลับการทำงาน ซึ่งได้รับการกำหนดในโหมด nView ให้แสดงผลที่กึ่งกลางหน้าจอ นอกจากนี้ คุณยังสามารถใช้หน้าต่างดังกล่าวสลับกับแอปพลิเคชันที่ใช้งานบนเดสก์ทอปต่างๆ ได้อีกด้วย

หน้าต่างสลับการทำงานนี้จะปรากฏขึ้นเมื่อกดคีย์ผสม ALT+TAB


การทำเครื่องหมายเลือกที่ตัวเลือกนี้จะทำให้หน้าต่างสลับการทำงานปรากฏบนจอภาพที่คุณกำหนดไว้เสมอ


เลือกจอภาพที่คุณต้องการให้แสดงหน้าต่างสลับการทำงาน โดยคุณสามารถเลือกจอภาพที่ใช้งานอยู่ในขณะนี้เท่านั้น


เลือกตัวเลือกนี้เพื่อให้ทาสก์บาร์ทำงานกับจอภาพจอเดียว เพื่อป้องกันไม่ให้มีการใช้งานข้ามจอภาพ


ตัวเลือกเหล่านี้จะกำหนดวิธีที่โปรแกรมจัดการเดสก์ทอปกำหนดตำแหน่งของหน้าต่างป๊อปอัป รวมถึงไดอะล็อกบ็อกซ์ข้อความและไดอะล็อกบ็อกซ์ของแอปพลิเคชัน


เลือกตัวเลือกนี้เพื่อใช้งานคุณสมบัติซูม ซึ่งจะขยายภาพในบริเวณที่มีเคอร์เซอร์ของเมาส์อยู่ ภาพที่ขยายแล้วจะปรากฏขึ้นบนจอภาพอีกจอซึ่งไม่มีเคอร์เซอร์ของเมาส์ การเลื่อนเคอร์เซอร์เมาส์ไปที่จอภาพหนึ่ง จะทำให้ภาพที่ซูมไว้เปลี่ยนไปแสดงที่อีกจอภาพหนึ่งโดยอัตโนมัติ

คุณสมบัติซูมจะทำงานก็ต่อเมื่อคุณได้เชื่อมต่อจอภาพหลายจอเข้าด้วยกัน และคุณได้เลือกโหมดการขยายภาพในแนวนอนหรือแนวตั้งไว้แล้ว


เลือกตัวเลือกนี้เพื่อขยายภาพโดยใช้สเกลแบบฟิลเตอร์ (แบบประมาณค่า)


คุณสามารถใช้ฮอตคีย์ต่อไปนี้เพื่อควบคุมคุณสมบัติซูมได้ ในแท็บ Hot Key ให้คลิกที่ฟิลด์ และกดคีย์ผสมที่คุณต้องการ

หมายเหตุ: ฮอตคีย์จะไม่ทำงานเมื่อคุณเปิดแท็บ "Zoom" หรือ "Hot Keys" ค้างไว้ ทั้งนี้เพื่อป้องกันไม่ให้คุณกำหนดฮอตคีย์ใหม่ซ้อนกับฮอตคีย์ที่ใช้งานอยู่


ฮอตคีย์นี้จะเปิดหรือปิดการทำงานคุณสมบัติซูม


ฮอตคีย์นี้เพิ่มระดับการซูมภาพ


ฮอตคีย์นี้ลดระดับการซูมภาพ


พารามิเตอร์นี้จะระบุว่ามีการปรับการซูมภาพกี่ครั้งต่อวินาทีเมื่อไม่มีการเลื่อนเมาส์ (ปกติจะมีการปรับการซูมภาพโดยอัตโนมัติทุกครั้งที่เลื่อนเมาส์) โปรดจำไว้ว่าการเพิ่มค่าในพารามิเตอร์นี้อาจทำให้ประสิทธิภาพการทำงานของระบบหรือแอปพลิเคชันลดลง


ค่าในพารามิเตอร์นี้เป็นตัวเลขแสดงการดีเลย์โดยมีหน่วยเป็นมิลลิวินาที ก่อนที่จะสลับการซูมภาพจากจอภาพหนึ่งไปเป็นอีกจอภาพหนึ่ง การดีเลย์นี้จะช่วยป้องกันไม่ให้ภาพที่ซูมไว้ "กระโดด" ไปมาระหว่างจอภาพ ในกรณีที่คุณเลื่อนเคอร์เซอร์เมาส์พลาดไปไว้บนจอภาพที่แสดงภาพซูมอยู่ คุณอาจตั้งค่าพารามิเตอร์นี้เป็นศูนย์หากไม่ต้องการให้มีการดีเลย์


เลือกตัวเลือกนี้เพื่อเปลี่ยนระดับการซูมภาพที่แสดงอยู่ โดยกดปุ่ม CTRL, ALT และ SHIFT ค้างไว้ และเลื่อนโดยใช้เมาส์


เลือกว่าจะใช้คีย์ผสมใดระหว่าง CTRL, ALT และ SHIFT เพื่อเปลี่ยนระดับการซูมโดยใช้เมาส์


หน้าฮอตคีย์ใช้ในการปรับเปลี่ยนฮอตคีย์ เพื่อกำหนดตำแหน่งหน้าต่างแอปพลิเคชันบนเดสก์ทอปด้วยตัวคุณเอง

หมายเหตุ: ฮอตคีย์จะไม่ทำงานเมื่อคุณเปิดแท็บ "Zoom" หรือ "Hot Keys" ค้างไว้ ทั้งนี้เพื่อป้องกันไม่ให้คุณกำหนดฮอตคีย์ใหม่ซ้อนกับฮอตคีย์ที่ใช้งานอยู่


ตัวเลือกนี้จะไม่ใช้การลดรอยหยักในแอปพลิเคชัน 3D

เลือกตัวเลือกนี้หากต้องการให้แอปพลิเคชันของคุณมีประสิทธิภาพสูงสุด


ตัวเลือกนี้จะใช้งานการลดรอยหยัก โดยใช้โหมด 2x

โหมดนี้จะให้คุณภาพของภาพที่ชัดเจนและประสิทธิภาพการทำงานของแอปพลิเคชัน 3D เพิ่มสูงขึ้น


ตัวเลือกนี้จะเลือกเทคนิคการลดรอยหยักที่ถูกต้องที่มีในรุ่น GeForce GPU

คุณสมบัติการลดรอยหยักของ Quincunx จะทำให้โหมด 4x ที่ทำงานช้ากว่าแต่จะให้ประสิทธิภาพที่ดีกว่าโหมด 2x


ตัวเลือกนี้จะใช้งานการลดรอยหยัก โดยใช้โหมด 4x

โดยจะให้คุณภาพของภาพสูงสุดแต่ทำให้ประสิทธิภาพของแอปพลิเคชัน 3D บางตัวลดลงด้วยเช่นกัน


ตัวเลือกนี้จะใช้คุณสมบัติลดรอยหยักได้ในกรณีที่คุณใช้โหมด 4x, โหมด 9-tap (Gaussian)

โดยจะให้คุณภาพของภาพสูงสุดแต่ทำให้ประสิทธิภาพของแอปพลิเคชัน 3D บางตัวลดลงด้วยเช่นกัน


ตัวเลือกนี้จะใช้งานการลดรอยหยัก โดยใช้โหมด 6x

โดยโหมดนี้จะให้คุณภาพของภาพที่ชัดเจนกว่าโหมด 4X แต่ประสิทธิภาพการทำงานของแอปพลิเคชัน 3D ลดลง

หมายเหตุ: อย่างไรก็ตาม ค่านี้จะส่งผลกระทบเมื่อใช้แอปพลิเคชัน Direct3D เท่านั้น ขณะที่คุณรันแอปพลิชัน OpenGL โปรแกรม OpenGL จะใช้การตั้งค่าการลดรอยหยักที่ใช้ได้ค่าถัดไป (เช่น พบค่าตัวเลือกทันที ตามด้วยค่า 6x)


ตัวเลือกนี้จะใช้ค่าการลดรอยหยักสูงสุดโดยอัตโนมัติกับโปรแกรม 3D ซึ่งเป็นโปรแกรมที่สนับสนุนการลดรอยหยัก


ตัวเลือกนี้จะให้คุณเลือกใช้โหมดการลดรอยหยักด้วยตัวคุณเอง ขณะรันแอปพลิเคชัน 3D


ข้อมูลเกี่ยวกับค่า AGP ปัจจุบันในเครื่องคอมพิวเตอร์ของคุณ


**ตัวเลือกนี้จะให้คุณเลือกใช้อัตรา AGP ได้ด้วยตนเองจากระบบย่อยของภาพกราฟิก หากคุณไม่แน่ใจว่าคุณใช้อัตรา AGP ใด ให้เว้นช่องทำเครื่องหมายนี้เป็นแบบไม่ได้ทำเครื่องหมายไว้ หลังจากนั้นระบบจะกำหนดอัตรา AGP สูงสุดโดยอัตโนมัติ


ปรับแถบเลื่อนเพื่อเลือกใช้อัตรา AGP ที่ใช้โดยระบบย่อยของภาพกราฟิกด้วยตนเอง


ช่วยให้คุณเลือกวิธีที่ไดรเวอร์จัดการหน่วยความจำการแสดงผลจากหน่วยความจำของระบบได้


ช่วยให้คุณระบุจำนวนหน่วยความจำของระบบที่ใช้ ตามวิธีการที่คุณระบุไว้ในโหมดเฟรมบัฟเฟอร์ปัจจุบันได้


ช่วยให้คุณระบุวิธีจัดการหน่วยความจำเฟรมบัฟเฟอร์ เมื่อใช้โหมดเฟรมบัฟเฟอร์ปัจจุบันได้


โปรแกรม PowerMizer ของ NVIDIA จะช่วยคุณควบคุมการใช้พลังงานของ GPU คุณสามารถช่วยเพิ่มอายุการใช้งานของแบตเตอรี่ได้โดยการตั้งค่าเป็น "ประหยัดไฟสูงสุด" หรือใช้การแสดงกราฟิกอย่างเต็มประสิทธิภาพของ GPU โดยเลือกที่ "ประสิทธิภาพการทำงานสูงสุด"


หากคุณเลือกตัวเลือกนี้ จะช่วยให้การ์ดจอแสดงผลที่มีหลายจอภาพ ทำงานกับระบบปฏิบัติการวินโดวส์ได้ แม้ว่าจะมีการแยกการติดตั้งการ์ดไว้ในระบบของคุณ นอกจากนี้คุณจะสามารถเลือกความละเอียด และ/หรือระดับสีของอุปกรณ์การแสดงผลแต่ละตัวที่เชื่อมต่ออยู่กับอะแดปเตอร์แบบหลายจอภาพได้


การใช้จอแสดงผลสองตัวโดยใช้ค่าคอนฟิเกอเรชันหน่วยความจำ/GPU ค่าเดียว จะเป็นการกำหนดข้อจำกัดกับค่าการแสดงผล คุณสามารถใช้งานไดอะล็อกบ็อกซ์ Windows Display Properties ในโหมดนี้ได้ ตามการ์ดจอของค่าคอนฟิเกอเรชันจอแสดงผลเดี่ยว เมื่อคุณใช้อะแดปเตอร์กับจอแสดงผลสองจอ โหมดที่ใช้ความละเอียดสูงกว่าของจอแสดงผลหนึ่งอาจใช้ไม่ได้กับอีกจอแสดงผลที่ความละเอียดต่ำกว่า ในกรณีนี้ ขอแนะนำให้คุณเลือกค่าผสมของโหมดการแสดงผล ซึ่งช่วยให้การ์ดจอสามารถทำงานได้อย่างถูกต้อง


กดปุ่มนี้เพื่อปรับเปลี่ยนสเตอริโอ OpenGL และค่าการซ้อนภาพ โปรดสังเกตว่า ปุ่มนี้จะใช้งานได้เมื่อคุณใช้งานตัวเลือก "Enable quadbuffered stereo API" ซึ่งอยู่ในบ็อกซ์รายการแรกของหน้าต่างรายการนี้เท่านั้น


ใหคุณใช้งานการซ้อนภาพใน OpenGL โปรแกรมแอปพลิเคชันบางโปรแกรม (เช่น Softimage3D) ต้องใช้แผงการซ้อนภาพ แผงการซ้อนภาพจะทำหน้าที่เหมือนกับเป็นอีกพื้นผิวหนึ่งที่ไม่อยู่ในบัฟเฟอร์สีปกติ (RGB) คุณสามารถใช้คุณสมบัติการซ้อนภาพได้อย่างเกิดประโยชน์ เมื่อคุณต้องการซ้อนพื้นที่อื่นๆ ลงในพื้นที่การวาดภาพ ซึ่งแยกจากพื้นที่ภาพ 3D เช่น เมนูและเคอร์เซอร์ โดยคุณสามารถใช้การซ้อนภาพได้ในโหมดสี 16 บิต และ 32 บิต

หมายเหตุ: คุณไม่สามารถใช้สเตอริโอ OpenGL และคุณสมบัติการซ้อนภาพในเวลาเดียวกัน หากคุณใช้คุณสมบัติการซ้อนภาพ คุณจำเป็นต้องมีหน่วยความจำภาพกราฟิกเพิ่มเติม ซึ่งอาจไม่มีในส่วนความละเอียดทั้งหมด คุณอาจต้องลดความละเอียดหรือระดับสี หากเกิดปัญหาเมื่อเข้าใช้ฟังก์ชันการซ้อนภาพ


ให้คุณใช้สเตอริโอ OpenGL ได้ หากคุณต้องการใช้งานโปรแกรมสเตอริโอพร้อมกับเลนส์ชัตเตอร์ หรือฮาร์ดแวร์อื่น ไดรเวอร์ของ NVIDIA จะเอ็กซ์ปอร์ตรูปแบบพิกเซลของสเตอริโอ OpenGL และจัดหน่วยความจำให้ใช้กับโปรแกรมแอปพลิเคชัน Stereoscopic และ Monoscopic ได้ในเวลาเดียวกัน

หมายเหตุ: ใช้ตัวเลือกนี้เมื่อจำเป็นเท่านั้น โปรแกรมแอปพลิเคชันบางโปรแกรมจะเลือกรูปแบบสเตอริโอโดยอัตโนมัติ ในขณะที่โปรแกรมอื่นอาจจะทำงานได้ไม่ถูกต้องเมื่อคุณใช้รูปแบบพิกเซลสเตอริโอ

หมายเหตุ: คุณไม่สามารถใช้สเตอริโอ OpenGL และคุณสมบัติการซ้อนภาพในเวลาเดียวกัน การดูสเตอริโอจำเป็นต้องมีหน่วยความจำของภาพกราฟิกอื่นๆ และอาจไม่อยู่ในส่วนความละเอียดทั้งหมด คุณอาจต้องลดความละเอียดหรือระดับสี หากคุณประสบปัญหากับการดูสเตอริโอ


ไดรเวอร์ NVIDIA สนับสนุนฮาร์ดแวร์สเตอริโอในหลายรูปแบบ หากคุณใช้ฮาร์ดแวร์สเตอริโออื่นที่ไม่ใช่ค่าดีฟอลต์ คุณต้องเลือกโหมดการแสดงผลจากบ็อกซ์รายการ


เลือกตัวเลือกนี้เมื่อคุณใช้ ELSA 3D REVELATOR(TM) หรืออะแดปเตอร์ที่ทำงานร่วมกันได้เท่านั้น โดยอะแดปเตอร์เหล่านี้จะแปลงสัญญาณจอภาพเป็น 3-pin-DIN แบบได้มาตรฐาน ซึ่งใช้กันในฮาร์ดแวร์สเตอริโอโดยส่วนใหญ่

หมายเหตุ: คุณไม่จำเป็นต้องใช้อะแดปเตอร์นี้ หากการ์ดจอของคุณมีช่องเสียบ 3-pin-DIN แบบติดตั้งในตัว


เลือกตัวเลือกนี้หากคุณเชื่อมต่อจอแบนแบบ auto-stereo เข้ากับการ์ดจอของคุณ


เลือกตัวเลือกนี้หากคุณมีฮาร์ดแวร์สเตอริโอที่ใช้งานไม่ได้

หากคุณต้องการใช้ตัวเลือกนี้ คุณจำเป็นต้องต่อโปรเจกเตอร์เข้ากับการ์ดจอแบบสองช่อง ซึ่งทำงานร่วมกับ NVIDIA GPU เช่น รุ่น Quadro2 MXR (หรือ GeForce2 MX/GeForce2 Go) โดยเลือกใช้งานโหมด nView Close จากพาเนลของ nView ช่องการแสดงผลหนึ่งช่องจะแสดงการมองเห็นภาพจากตาข้างซ้ายและข้างขวา

ตัวเลือกนี้จะใช้งานได้กับการ์ดแบบหลายช่อง


หากการ์ดจอของคุณมีช่องเสียบ 3-pin DIN แบบติดตั้งในตัว ให้เลือกตัวเลือกนี้เพื่อใช้งานคุณสมบัตินี้ ในกรณีนี้ คุณไม่จำเป็นต้องติดตั้งอะแดปเตอร์เพิ่มเติม เช่น อะแดปเตอร์ที่จัดส่งมาพร้อมกับ ELSA 3D REVELATOR(TM) หรือเลนส์ StereoGraphics(R) คุณสามารถต่อฮาร์ดแวร์สเตอริโอเข้ากับการ์ดจอได้โดยตรง โดยใช้ช่องเสียบ 3-pin-DIN


เลือกตัวเลือกนี้หากคุณใช้อะแดปเตอร์ที่จัดส่งมาพร้อมกับ StereoGraphics(R) StereoEyes(R) หรือผลิตภัณฑ์อื่นที่ทำงานร่วมกันได้  โดยอะแดปเตอร์เหล่านี้จะแปลงสัญญาณจอภาพให้เข้ากับช่องเสียบ DIN แบบ 3-pin

ที่ได้มาตรฐาน ซึ่งใช้กับฮาร์ดแวร์สเตอริโอโดยส่วนใหญ่

หมายเหตุ: คุณไม่จำเป็นต้องใช้อะแดปเตอร์นี้ หากการ์ดจอของคุณมีช่องเสียบ 3-pin-DIN แบบติดตั้งในตัว


http://www.stereographics.com/html/se.htm ในกรณีที่คุณไม่เห็นเอฟเฟกต์สเตอริโอ ให้เลือกตัวเลือกนี้เพื่อสลับการดูภาพซ้ายและขวา หรือคุณอาจจำเป็นต้องใช้งานตัวเลือกนี้กับจอแสดงผลที่มีอินเทอร์เลซแนวตั้ง และในโหมดไม่ใช้งาน


ตัวเลือกนี้จะใช้หน่วยความจำมากพอที่จะใช้งานแมปพื้นผิวได้ โดยสามารถเพิ่มประสิทธิภาพให้กับโปรแกรมที่ต้องการพื้นผิวมาก โดยส่งผลต่อประสิทธิภาพของโปรแกรมที่ไม่ต้องการพื้นผิวเพียงเล็กน้อยเท่านั้น


ตัวเลือกนี้จะใช้ trilinear filtering โดยไม่คำนึงว่าโปรแกรมแอปพลิเคชันนั้นต้องการใช้การฟิลเตอร์แบบนี้หรือไม่ ซึ่งสามารถเพิ่มคุณภาพของภาพในแอปพลิเคชัน 3D